Tervitusi vanalinna väiketondilt, kes muudkui lendab ja lendab!!!    Tegelikult on nii, et vahepealsel ajal olen ma tahtnud kirja panna juba kolm erinevat lugu, aga ikka ei ole niikaugele j6udnud.    Katsun siis kiirelt need lood ühes pajas kokku v6tta :)    Esiteks - on soe. Täna käisin tallis (see on ju maal jah, nii 20 km) ja nägin, et seal on rohi kasvanud nii pikaks, nagu meil jaanipäeval. Ja l6hnas täpselt samamoodi  ka!!! No te v6ite ju ise siis ette kujutada, mida ma seda heina vaadates ja katsudes m6tlesin... ei, mitte seda, et tahaks ilmtingimata olla Eestis jaanitulel, vaid hoopis seda, et see on ilus niimoodi :)    Teiseks - ma lendlesin välja sellest korterist, kus olen elanud viimased poolteist aastat ja mida ma seni oma koduks pidasin. Korteriperemees, kes oli kuni eelmise nädalani veel minu elukaaslane, hakkas imelikuks ja siis pidasingi ma paremaks asjad kiiresti kokku pakkida ja välja kolida. Kui  poleks olnud ühte ingellikku töökaaslast, kes mulle üleminekuajaks ulualust pakkus, siis elaksin ma hetkel ilmselt raudteejaamas. Jah, aga alates homsest elan ma juba uues korteris, vaatega Mainile ja Skyline´ile. Jeeee!    Kolmandaks - ma töötan nüüd nagu loom. Täiskohaga haigla informatsioonis ja lisaks sellele ju pühapäeviti oreldan, nagu ennegi, ja peale selle hooldan veel hommikuti ühte vana apteekrihärrat. Teisiti praegu ei saa. Ahh, muide, täna hommikul see härra nö "tegi mu päeva" - ta teatas  kohvi juues, et "mul on tunne, et te olete hea inimene". Hii, ilus eks?    Neljandaks - giidikursuse inglise keele eksamilt ei lastud mind jälle läbi. (Jeerum, ma ju seda polegi kirjutanud, et ma ju sooritasin märtsikuus Frankfurdi giidieksami!!! Aga praegu olen kvalifitseeritud ainult eesti keeles, haaa. Saksa keel ei tule ka k6ne alla, sest ma pole kohalik...) Neetud! Nad ikka ise ka ei tea, mis nad tahavad - kui ma ühe inglannaga enne eksamit harjutasin, siis teatas ta mulle, et väga viis! Ja  ma olin muidugi üsna kindel endas, kuid kurjameelsuse vastu íkka ei saa - kui keegi ei taha mind läbi lasta, siis ka läbi ei saa. No ma nii kaua katsetan, kui läbi saan. Nagu Robin Hood!    Ok, täna aitab. Sorry, et tänane lugu selline telegrammistiilis tuli, plaanis oli kunagi midagi hoopis romantilisemat ja 6hulisemat, aga näed, iga päev on erinev ja täna on siis lühiduste päev.    Ikka teie K.